***The Godfather: The Game*** er et tredjepersonsskytespill basert på filmen *Gudfaren* fra 1972.

Noen av stemmene i spillet er opplest av originalbesetningen. Dette gjelder Marlon Brando (som Don Vito Corleone), James Caan (som Sonny Corleone), Robert Duvall (som Tom Hagen) og Abe Vigoda (som Salvatore Tessio).

Spillet har en veldig åpen struktur lik *GTA*-serien og *Mafia*. Spillets historie følger tidslinjen fra filmrekken. Både miljøet og karakterene er direkte hentet fra filmen. Man kjemper seg oppover i mafiasystemet og kriger mot de andre familiene.

Handling
--------

I Little Italy, New York i 1936 ble en ung Aldo Trapani vitne til hans far Johnny, medlem av den kriminelle Corleone-familien, bli drept av den rivaliserende Barzini-familien. Don Vito Corleone forsøker å trøste Aldo, og forteller ham at når Aldo er gammel nok og tiden er inne, kan Aldo ta hevn. Ni år senere, i 1945, kommer Aldo tilbake fra andre verdenskrig etter å ha tjenestegjort i det amerikanske militæret. Moren hans Sarafina forteller Vito at Aldo har fått problemer med gruppe unge kriminelle. Vito sender Luca Brasi for å finne Aldo, og rekruttere ham til familien deres.

Brasi sender Aldo for å møte Paulie Gatto og Corleone-medarbeider Marty "Monk" Malone, for å hevne seg på to menn som tidligere skal ha angrepet datteren til Bonasera - en nær venn av Vito. Senere reiser Aldo sammen med Brasi for å møte Virgil Sollozzo, en narkotika-baron fra Tattaglia som nå søker hevn mot Vito. Men Tattaglia dreper Brasi. Etter å ha vært vitne til Brasis død, stikker Aldo av for å informere Monk hva som skjedde. Men ett drapsforsøk på Vito finner også sted i nærheten.

Etter å ha blitt tatt med til et sykehus av Aldo og sønnen Fredo, utnevner Don Vito sin eldste sønn, Sonny Corleone, til fungerende Don i Vitos fravær. Aldo og Michael Corleone blir kort tid senere truet av en gruppe korrupte politifolk, ledet av Marc McCluskey. De oppdager også at FBI-agenter undersøker Corleone-familien, og at FBI allerede har plassert en undercover informant innenfor familien deres.

Versjoner
---------

### PSP-versjonen

*The Godfather: The Game* ble omtitulert til *The Godfather: Mob Wars* for PSP. I motsetning til de andre versjonene, kan man ikke gå fritt rundt.

### Wii-versjonen

23. mars 2007 ble *The Godfather: The Game* også utgitt på Nintendos konsoll Wii. Spillet har blitt omtitulert *The Godfather: Blackhand Edition*.

### PS3-versjonen

20. april 2007 ble «The Godfather: The Game» også utgitt på Sonys konsoll PlayStation 3. Spillet har blitt omtitulert «The Godfather: The Don's Edition».

### Xbox- og Xbox 360-versjonen

21. mars 2006 ble spillet også lansert på Xbox, og senere, den 19. september samme år ble den også utgitt på Xbox 360.

Referanser
----------

1. ↑  «Caan, Duvall, Brando to voice Godfather». *GameSpot* **(engelsk)**. Besøkt 2. februar 2017.
2. ↑  Perry, Douglass C. (10. februar 2005). «The Godfather». *IGN* **(engelsk)**. Besøkt 2. februar 2017.
3. ↑  «Retail Radar: Godfather: Mob Wars, Sims 2 Glamour Life Stuff». *GameSpot* **(engelsk)**. Besøkt 2. februar 2017.
4. 1 2  «Retail Radar: Two Worlds for PS3, Blazing Angels 2, new Godfathers». *GameSpot* **(engelsk)**. Besøkt 2. februar 2017.
5. ↑  Clayman, David (12. mai 2005). «Pre-E3 2005: Xbox 360 The Software». *IGN* **(engelsk)**. Besøkt 2. februar 2017.
6. ↑  Miller, Jonathan (4. august 2006). «The Godfather: Interview». *IGN* **(engelsk)**. Besøkt 2. februar 2017.

Eksterne lenker
---------------

* (en) *The Godfather: The Game* på Steam Rediger på Wikidata

* (en) *The Godfather: The Game* hos MobyGames Rediger på Wikidata

* (en) *The Godfather: The Game* på Internet Movie Database Rediger på Wikidata

* (en) *The Godfather: The Game* på Behind The Voice Actors Rediger på Wikidata

* (en) *The Godfather: The Game* hos Giant Bomb Rediger på Wikidata

* (en) *The Godfather: The Game* hos Internet Game Database Rediger på Wikidata

Portal: Videospill